《镜听词》
唐代·王建

重重摩挲嫁时镜，夫婿远行凭镜听。
回身不遣别人知，人意丁宁镜神圣。
怀中收拾双锦带，恐畏街头见惊怪。
嗟嗟暩暩下堂阶，独自灶前来跪拜。
出门愿不闻悲哀，郎在任郎回未回。
月明地上人过尽，好语多同皆道来。
卷帷上床喜不定。与郎裁衣失翻正。
可中三日得相见，重绣锦囊磨镜面。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。